b"\n_START_ARTICLE_\nAeroport Internacional President Obiang Nguema\n_START_SECTION_\nConstrucci\xc3\xb3\n_START_PARAGRAPH_\nEl nou aeroport va trigar 72 mesos a completar-se i va ser finan\xc3\xa7at totalment pel Govern de Guinea Equatorial, i cost\xc3\xa0 m\xc3\xa9s de 190 milions de francs CFA. \xc3\x89s una de les moltes iniciatives recents del govern destinats a promoure el desenvolupament econ\xc3\xb2mic i d'infraestructura a tota la regi\xc3\xb3.\n_START_SECTION_\nInauguraci\xc3\xb3\n_START_PARAGRAPH_\nL'aeroport va ser inaugurat el Dia de la Independ\xc3\xa8ncia de Guinea Equatorial, 12 d'octubre de 2012. La inauguraci\xc3\xb3 va ser presidida pel President Obiang Nguema Mbasogo i la seva dona Constancia Mangue, amb la pres\xc3\xa8ncia del President de la Rep\xc3\xbablica de S\xc3\xa3o Tom\xc3\xa9 i Pr\xc3\xadncipe, Manuel Pinto da Costa, convidat d'honor de les celebracions de la independ\xc3\xa8ncia. Durant la inauguraci\xc3\xb3 el ministre d'Aviaci\xc3\xb3 Civil Fausto Abeso Fuma va afirmar que el nou aeroport era el millor equipat, no sols de Guinea Equatorial, sin\xc3\xb3 d'\xc3\x80frica Central.\n_START_SECTION_\nInstal\xc2\xb7lacions\n_START_PARAGRAPH_\nL'aeroport est\xc3\xa0 a una altitud de 660 m, amb la seva pista d'aterratge m\xc3\xa9s llarga de 3.000 metres. La pista pot gestionar avions de classe Boeing 747-400. Compta amb tres bucles de gir, una esplanada d'estacionament de m\xc3\xa9s de cent mil metres quadrats, un cam\xc3\xad d'acc\xc3\xa9s, subministrament d'aigua potable, seguretat contra incendis, equips de navegaci\xc3\xb3 de nova generaci\xc3\xb3, etc."